Van Rental in Alexandra / Commonwealth | Vans & Campervans | Gumtree Classifieds Singapore
"van rental" in Vans & Campervans in Alexandra / Commonwealth
Do you want to be alerted via email when we get results for your search? Vans & Campervans in Central (Keyword:"van rental") Varsitybeker-reeks hervat Maandag | Netwerk24
Varsitybeker-reeks hervat Maandag
Deur Tinus van Staden 09 Maart 2016 19:45
Die Varsitybeker-rugbyreeks gaan voort, maar wedstryde sal op neutrale stadions en nie meer by universiteite se velde gespeel word nie.
Die reeks hervat Maandag met al die wedstryde wat volgens voorlopige beplanning in die Kaapstad-stadion gespeel sal word.
Wedstryde wat weens die kampus-onrus uitgestel is, sal ook gespeel word en die FNB-stadion in Soweto kan dalk ook gebruik word om Varsitybeker-kragmetings te huisves.
’n Verklaring sal Donderdag deur Varsity Sports uitgereik word waarin die presiese besonderhede uiteengesit sal word.
Die uitvoerende bestuur van die Varsitybeker-reeks het Woensdag in Kaapstad vergader om oor die toekoms te besin nadat twee rondes se wedstryde uitgestel is.
Die laaste wedstryde is op 22 Februarie gespeel toe betogers die kragmeting tussen die Shimlas en die Madibaz in Bloemfontein ontwrig het.
Wedstryde sal na verneem word voortaan op neutrale stadions gespeel word. Al agt spanne sal elke Maandag op dieselfde stadion in aksie wees.
Die twee rondes van wedstryde wat uitgestel is, sal gedurende die universiteitsvakansie en ook oor die Paasnaweek gespeel word.
Die wedstryde is glo na neutrale stadions verskuif omdat die borge en universiteite gevoel het die veiligheid van spelers en betrokkenes kan nie op die kampusse self gewaarborg word nie.
Veiligheidsmaatreëls was na verneem word ’n groot besprekingspunt op Woensdag se vergadering en dit is een van die redes waarom daar besluit is om die wedstryde in neutrale stadions te speel waar sekerheid strenger toegepas kan word.
Dieselfde resep sal glo met die Varsityskild-reeks, Varsitybeker-reeks vir koshuise en die Young Guns-reeks gevolg word. Dié wedstryde sal nie op dieselfde plekke as die Varsitybeker-wedstryde gespeel word nie, aangesien dit ’n logistieke tameletjie sal wees.
Drie rondes se wedstryde is afgehandel voordat bepalings tydelik opgeskort is nadat onrus landwyd op kampusse tot heelwat ontwrigting gelei het.
Die eerste Varsitybeker-atletiekbyeenkoms is ook uitgestel.
Meer oor: Varsitybeker
Besluit oor Varsitybeker môre verwag
Varsity-reeks binnekort bespreek
Hawies het ‘Super’-plan vir Varsity-stryde
REGSTREEKS: Tesourie se hoë nie vooraf gesê oor Nene se afdanking